डेयरी कंपनी ‘अमूल’ पहिला बेर मक्खन के अपन शिपमेंट ट्रेन से भेजले बा। कंपनी करीब एक महीना पहिले रेफ्रिजरेटेड पार्सल गाड़ी से देशभर में अपन मक्खन पहुंचावे खातिर ट्विटर पर रेलवे से संपर्क कईले रहे।
‘अमूल’ शनिचर के ट्वीट कके बतवलस, ‘हमार मिल्क ट्रेन के साथ 17 मीट्रिक टन अमूल मक्खन के पहिला रेफ्रिजरेटर वैन पालनपुर (गुजरात) से दिल्ली के खाति रवाना हो चुकल बा। त्वरित कार्रवाई खातिर रेल मंत्री के शुक्रिया।’ 23 सितंबर के ‘अमूल’ ई संबंध में रेल मंत्रालय से ट्विटर के जरिये संपर्क कईले रहे। कंपनी मंत्रालय से कहले रहे कि ऊ देशभर में अमूल मक्खन रेफ्रिजरेटेड पार्सल वैन से भेजे चाहत बा। ऐ पर रेलवे भी तुरंत ‘अमूल’ के टैगलाइन के तर्ज पर ही जवाब दिहले रहे, ‘इंडियन रेलवे विल बी अटरली बटरली डिलाइटेड टू गेट दि टेस्ट ऑफ इंडिया टू एवरी इंडियन’ (भारतीय रेल के भारत के स्वाद के हर भारतीय तक पहुंचवे में खुशी होई।)
दरअसल, रेलवे कुछ बरिस पहिले ही रेफ्रिजरेटेड पार्सल वैन सेवा शुरू कईले रहे ताकि फल, सब्जी, मांस, पोल्ट्री उत्पाद आ चॉकलेट जईसन जल्दी खराब होखे वाला वस्तू के सुरक्षित परिवहन सुनिश्चित कईल जा सके। हालांकि ई सेवा कुछ विशेष मार्गोन पर ही उपलब्ध बा।
बता देंहब कि यात्री लोगन के परेशानी के दूर करे खातिर रेलवे ट्विटर के व्यापक इस्तेमाल करत बा। लेकिन, ई पहिला बेर बा जब उ एकर के सोशल साइट के जरिये कारोबारी फायदा भईल बा।
bho_Deva bho_Deva bho_Deva bho_Deva